No ei lasta hinge tõmmata.  Kui Kaamos teatas, et temagipärast võib lumi maha tulla, võttis Ilmataat seda jummelist tõsiselt.  Eila hilja õdaq kottu naastes näitas termomeeter juba öökülma.  Ja mul hakkas paanikahoog sisse tulema.  Sestap sai täna hommikul pärast poeskäiku topeltaknad ette pandud.  Siis oli vaja virtsavesi august välja  pumbata.  Mässasin voolikutega - kõigepealt liida need kokku, et pärast lahti lahutada.  Esiti ei taht lahti ka kerida, jäädes spiraalselt muru pääle vedelema, kuni päike oma soojusega selle maadligi vajutas.  Pärast pidin mitu korda edasi-tagasi tuiama, et vesi ikka voolikust välja saaks.  Mõni tilk ikka jäi sisse.  Poogen pole vä?  Nagu vanarahvas teadis, raputa palju tahad, ikka jääb viimne piisk püksi.  Üsna pea tuleb kullakambri tühjendus ette võtta.  Sellega läheb üsna  kähku.  Võib-olla pole mul vajadust tolle tüüga käsi määrida.  Metallikratid teevad ehk selle töö ise ära.  Ikkagi kuld...